હાર્દિકના સમર્થનમાં દલિત નેતા અને વડગામના ધારાસભ્ય જિજ્ઞેશ મેવાણી પણ ઉપવાસ સ્થળે પહોંચ્યા હતા. હાર્દિક અને જિજ્ઞેશે સંયુક્ત નિવેદન આપ્યું કે, “સ્ટેચ્યૂ બનાવવાના બદલે સરકારે સરદાર વલ્લભભાઈ પટેલ અને બાબા સાહેબ આંબેડકરના નામે હોસ્પિટલનું નિર્માણ કરવું જોઈએ.” હાર્દિકે કહ્યું કે, “નરેંદ્રભાઈ માટે બસ ભરીને સમર્થકો લાવવામાં આવે છે જ્યારે મારા સમર્થકોને આવતાં અટકાવી દેવાયા છે.”